AIŠKINAMSIS RAŠTAS

dėl papildomo darbo susitarimo su inturkės pagrindinės mokyklos direktore nijole žemčiugoviene

**1. Parengto tarybos sprendimo projekto tikslai ir uždaviniai.** Inturkės pagrindinės mokyklos direktorė Nijolė Žemčiugovienė pateikė prašymąsudaryti darbo sutartį dirbti papildomą darbą Inturkės pagrindinės mokyklos rusų kalbos mokytoja tarifikuojant 2, 5 val. , iš jų 2 kontaktinių, savaitės krūvį. Prašyme nurodoma, kad mokykloje iš viso yra 8 rusų kalbos pamokos. Mokykloje dirba viena, atvykstanti iš kitos įstaigos, rusų kalbos mokytoja, kuri gali dirbti tik vieną dieną per savaitę. Jeigu ji dėstytų visoms klasėms rusų kalbos pamokas, vienoje klasėje tvarkaraštyje būtų aštunta rusų kalbos pamoka, todėl būtų pažeidžiamas Higienos normos reikalavimas.

Vadovaujantis Lietuvos Respublikos Darbo kodekso 35 straipsnio normomis darbo sutarties šalys susitarimu dėl papildomo darbo gali susitarti dėl anksčiau nesulygtos papildomos darbo funkcijos atlikimo. Susitarime dėl papildomo darbo turi būti nurodyta , kuriuo metu bus atliekama papildoma darbo funkcija, jos apimtis darbo valandomis, darbo užmokestis už papildomą darbą. Vykdant susitarimus dėl papildomo darbo, negali būti pažeisti Darbo kodekso ar kitų darbo teisės normų nustatyti maksimaliojo ir minimaliojo poilsio laiko reikalavimai. Parengtame sprendimo projekte siūloma Inturkės pagrindinės mokyklos direktorei Nijolei Žemčiugovienei nustatyti kitą darbo laiką papildomai vietoje rusų kalbos mokytojos dirbtų 2 kontaktinių valandų val. pirmadieniais – ketvirtadieniais nuo 7.30 val iki 17 val.

Pagal Lietuvos Respublikos vietos savivaldos įstatymo 16 str. 2 d. 21 p. nuostatas švietimo įstaigų vadovų skyrimas į pareigas - išimtinės savivaldybės tarybos kompetencijos klausimas.

**2. Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 d. 21 p., Lietuvos Respublikos darbo kodekso 35 str, 116 str. 2 d., Darbo laiko režimo valstybės ir savivaldybių įmonėse, įstaigose ir organizacijose nustatymo aprašas, patvirtintas Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą** . Bus užtikrintas tinkamas rusų kalbos mokymas Inturkės pagrindinėje mokykloje. Neigiamų pasekmių nenumatoma.

**4. Priemonės sprendimui įgyvendinti.** Papildomas susitarimas prie Inturkės pagrindinės mokyklos direktorės Nijolės Žemčiugovienės darbo sutarties.

-

**5. Lėšų poreikis ir jų šaltiniai (prireikus skaičiavimai ir išlaidų sąmatos)** Papildomų lėtų sprendimui įgyvendinti nereikės.

**6. Vykdytojai, įvykdymo terminai.**

**7. Sprendimo rengėjas.** Bendrojo skyriaus vedėja Irena Sabaliauskienė